armvectores/hy_wikipedia_2023 huggingface dataset:
Արի սահադաշտ

«Արի սահադաշտ» (ռուս.՝ «Приходи на каток»), խորհրդային նկարված մուլտիպլիկացիոն ֆիլմ, որ ստեղծվել է ռեժիսոր-մուլտիպլիկատոր Բորիս Դյոժկինի կողմից «Սոյուզմուլտֆիլմ» կինոստուդիայում և պատմում է այն մասին, թե ինչպես են ձմռանը սահադաշտում հանդիպում «Մետեոր» թիմի հոկեյիստներն ու գեղասահորդուհիները։


== Սյուժե ==
«Մետեոր» թիմի հոկեյիստները ձմռանը գնում են սահադաշտում մարզվելու և տեսնում են գեղասահորդուհիներին, որոնք մարզվում են սահադաշտի մյուս ծայրում։ Հոկեյիստներին դուր է գալիս հմայիչ գեղասահորդուհիներից մեկի սահելը, և նրանք իրենց հիացմունքն են արտահայտում ծափահարություններով։ Բայց այդ ժամանակ նրան է մոտենում մի գեղասահորդ, և նրանք միասին կատարում են պար սառույցի վրա։ Դիտելով նրանց՝ հոկեյիստների թիմի ավագը երազում է, որ ինքն էլ պարի հմայիչ գեղասահորդուհու հետ։ Դարպասապահը որոշում է օգնել նրան։ Նա պտտեցնում է գեղասահորդին, իսկ թիմի ավագը հրավիրում է գեղասահորդուհուն, և վերջինս համաձայնում է։ Երջանիկ սահելով՝ զույգը չափից շատ է մոտենում սառցանցքին։ Չկարողանալով սառույցի ծայրին պահել հավասարակշռությունը՝ աղջիկն ընկնում է ջուրը։ Ավագը նետվում է նրա հետևից և փրկում նրան, իսկ ծովափիղը նրանց օգնում է դուրս գալ ջրից։ Շտապ օգնության մեքենան տանում է թրջված աղջկան։
Երբ հոկեյիստները գնում են սահադաշտ հաջորդ մարզման համար, փրկված աղջիկն ինքն է մոտենում թիմի ավագին, նրան նվիրում համբույր և հրավիրում պարի։ Իսկ հոկեյիստները հրավիրում են մյուս գեղասահորդուհիներին։


== Ստեղծողներ ==


== Վերաթողարկում DVD-ով ==
Մուլտֆիլմը թողարկվել է DVD-ով «Зимушка-Зима» («Սոյուզմուլտֆիլմ») մուլտֆիլմերի հավաքածուում։


== Արձագանքներ ==

— Օ. Աբոլնիկ


== Ծանոթագրություններ ==
Հունա-ամերիկյան խոհանոց

Հունա-ամերիկյան խոհանոց (հուն․՝ Ελληνικά-αμερικανική κουζίνα), ամերիկաբնակ հույների և նրանց հետնորդների ազգային խոհանոցը, որը կազմավորվել է խոհանոցային մշակույթի ազդեցությամբ հունական խոհանոցի ձևափոխման արդյունքում։
Ամերիկայի Միացյալ Նահանգների մի շարք շրջաններում ապրում են մեծաքանակ հույներ, որոնք իրենց անվանում են «հունական ամերիկացիները»։ Նրանք ունեն տարբեր ավանդույթներ, այդ թվում՝ խոհանոցային։ Հունա-ամերիկյան խոհանոցի մթերքներն ու բաղադրատոմսերը նաև մեծ հայտնիություն են վայելում տեղացի ամերիկացիների կողմից։
Հունա-ամերիկյան խոհանոցի ազդեցությունը հատկապես մեծ է Ամերիկայի Միացյալ Նահանգների Ֆլորիդա նահանգում։


== Խոհանոցային բաղադրատոմսեր ==
Ամերիկյան ազդեցությամբ ստեղծված հունական խոհանոցին բնորոշ գլխավոր առանձնահատկությունները հետևյալն են՝

Հաց, սովորաբար՝ պիտա հացի տեսակ, որն օգտագործվում է սենդվիչների պատրաստման համար։ Նշանավոր սենդվիչններից է գիրոսը։
Աղցաններ, գլխավորապես՝ հունական աղցան, որը ոչ միայն հունա-ամերիկյան, այլև հունական խոհանոցի անբաժանի ճաշատեսակներից է։
Նախուտեստների բազմազան տեսականի, որը և բնորոշ է հունական խոհանոցի ճաշատեսակներին։
Գարեջուր։
Մրգեր։


== Տե՛ս նաև ==
Հունական ճաշատեսակների ցանկ
Գիրոս


== Ծանոթագրություններ ==
Բենժամեն Վարոնյան

Բենժամեն Վարոնյան (ֆր.՝ Benjamin Varonian, հունիսի 15, 1980(1980-06-15), Նիս), ֆրանսահայ մարմնամարզիկ, 2000 թվականի օլիմպիական խաղերի արծաթե մեդալակիր (պտտաձող)։


== Կենսագրություն ==
Բենժամեն Վարոնյանը ծնվել է 1980 թվականի հունիսի 15-ին Նիսում։ Մարմնամարզությամբ զբաղվել է Ստեֆան Կորբիեի և Մարկ Տուշեի ղեկավարությամբ։ 1998 թվականին նա դարձել է պատանիների Եվրոպայի չեմպիոն զուգափայտերի վրա վարժություններում և թիմային բազմամարտում։
2000 թվականին Սիդնեյում կայացած Օլիմպիական խաղերում Բենժամեն Վարոնյանը պտտաձողի վրա վարժություններում նվաճել է արծաթե մեդալ։ Եզրափակչում նա ստացել է նույն գնահատականը, ինչ չեմպիոն դարձած ռուս մարմնամարզիկ Ալեքսեյ Նեմովը և նրան պարտվել է միայն այն պատճառով, որ որակավորման մրցումներում ունեցել է ավելի ցածր միավորներ։
Մարզական կարիերան ավարտելուց հետո Բենժամեն Վարոնյանը սկսել է աշխատել Նիսի անշարժ գույքի գործակալությունում որպես կառավարիչ։


== Ծանոթագրություններ ==


== Արտաքին հղումներ ==
Բենժամեն Վարոնյանը Sports-reference.com կայքում(անգլ.)
Բենժամեն Վարոնյանը Ֆրանսիայի մարմնամարզության ֆեդերացիայի կայքում(ֆր.)
Վիկինգներ (այլ կիրառումներ)

Վիկինգներ, կարող է վերաբերել՝

Վիկինգներ - վաղ միջնադարյան սկանդինավյան նավաստիներ
Վիկինգներ - իռլանդական և կանադական պատմական հեռուստասերիալ
Խաբեզի շրջան

Խաբեզի շրջան (ռուս.՝ Хабезский район), մունիցիպալ շրջան Ռուսաստանի Դաշնության Կարաչայ-Չերքեզական Հանրապետությունում։
Ստեղծվել է 2007 թվականին։ Վարչական կենտրոնը Խաբեզ աուլն է։


== Աշխարհագրություն ==
Շրջանի տարածքի մակերեսը կազմում է 565 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 30356 մարդ։ Բնակչության խտությունը կազմում էր 53,73 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Կամպու Ալեգրի (Ալագոաս)

Կամպու Ալեգրի (պորտ.՝ Campo Alegre), համայնք Բրազիլիայում՝ Ալագոաս նահանգի կազմում։ Գտնվում է Ալագոաս նահանգի արևելյան մարզում։ Մտնում է Սան Միգել դուս Կամպուսի գավառի կազմի մեջ։ Բնակչությունը կազմում է 41 028 մարդ՝ 2007 թվականի տվյալներով։ Բնակչության խտությունը՝ 308,06 մարդ/կմ²։


== Պատմություն ==
Քաղաքը հիմնադրվել է 1960 թվականին։


== Աշխարհագրություն ==
Կլիամայի ռելիեֆը՝ չափավոր։


== Վիճակագրություն ==
Մարդկային ներուժի զարգացման ինդեքսը, 2000 թվականի դրությամբ, կազմում է 0,600 (տվյալները՝ ՄԱԿ-ի զարգացման ծրագրի)։
Պոլովիննայա (Կամչատկայի վտակ)

Պոլովիննայա (ռուս.՝ Половинная ), գետ Ռուսաստանում, հոսում է Պենժինսկի շրջանում,Կամչատկայի երկրամասում։ Գետի երկարությունը 61 կմ է։ Այն հոսում է Կամչատկա գետի ձախ մասում 196 կմ հեռավորության վրա։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիրո-Կոլիմսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության

Ջրային օբյեկտի, պետական ջրային գրանցման կոդը -  19070000112120000015998


== Ծանոթագրություններ ==


== Արտաքին հղումներ ==
Государственный водный реестр
Սոնա Բանոյան

Սոնա Նահապետի Բանոյան (ապրիլի 12, 1953(1953-04-12), Երևան, Հայկական ԽՍՀ, ԽՍՀՄ), հայ գոբելենագործ։ ՀՀ մշակույթի վաստակավոր գործիչ (2012)։ Հայաստանի նկարիչների միության անդամ։
Գեղանկարիչ Լյուդվիգ Ավետիսյանի կինն է։


== Կենսագրություն ==
Սոնա Բանոյանը ծնվել է 1953 թվականին, Երևանում։ Ավարտել է Երևանի Փանոս Թերլեմեզյանի անվան գեղարվեստի ուսումնարանը։ 1996 թվականին Բուդապեշտում անցել է «Տեքստիլային տեխնոլոգիաներ և վերականգնում» միջազգային դասընթացներ։ 1980-ական թվականներից դասավանդում է Երևանի Գեղագիտության ազգային կենտրոնում։ Ստեղծագործում է բատիկայի, գոբելենի բնագավառներում։
Սոնա Բանոյանի աշխատանքները ցուցադրվել են Սարդարապատի ազգային թանգարանում («Սարդարապատ» նախագիծ՝ բատիկների շարք՝ կատարված Գեղագիտության ազգային կենտրոնի Սոնայի սաների կողմից), Երևանի Ժամանակակից արվեստի թանգարանում, ՀՀ մշակույթի նախարարության և նկարիչների միության, Ռուսաստանի մշակույթի նախարարության արվեստի հիմնադրամներում և գտնվում են տարբեր երկրների մասնավոր հավաքածուներում։


== Ցուցահանդեսներ ==
Անհատական ցուցահանդեսներ է ունեցել Մոսկվայում, Երևանում, Ֆրանսիայում, Շվեդիայում, ԱՄՆ-ում, Գերմանիայում, Սիրիայում, Լիբանանում, Իսրայելում։


== Պարգևներ ==
ՀՀ մշակույթի նախարարության շնորհակալագիր, 2003
ՀՀ մշակույթի վաստակավոր գործիչ, 2012
Հայաստանի նկարիչների միության առաջին մրցանակ «Իմ պայքարը» գոբելենի համար


== Ծանոթագրություններ ==


== Արտաքին հղումներ ==
Սոնա Բանոյան և Լյուդվիգ Ավետիսյան
Գյունգյորմազ (գետ)

Անվան այլ կիրառումների համար տե՛ս՝ Գյունգյորմազ (այլ կիրառումներ)Գյունգյորմազ, գետ Սև ծովի ավազանում, Ճորոխի վտակը։ Սկիզբ է առնում Կիսկիմ լեռներից։


== Ծանոթագրություններ ==
Կիևի կամուրջներ

Կիև քաղաքում Դնեպր գետի վրա կառուցված են վեց կամուրջներ։ Սակայն կան նաև մի քանի փոքր կամուրջներ, որոնք կառուցված են Դնեպրի վտակների վրա։ Առաջին լողացող կամուրջը կառուցվել է 1115 թվականին։


== Կամուրջներ Դնեպրի վրա ==


=== Ավտոմոբիլային ===

Հյուսիսային կամուրջ (Մոսկովյան) — կառուցվել է 1976 թվականին 50°29′26″ հս․ լ. 30°32′09″ ավ. ե.
Մետրո կամուրջ — կառուցվել է 1965 թվականի նոյեմբերի 5 -ին 50°26′33″ հս․ լ. 30°33′51″ ավ. ե.
Ռուսանովսկի մետրո-կամուրջ Ռուսանովսկի նեղուցի վրա — բացվել է 1965 թվականին50°26′53″ հս․ լ. 30°35′03″ ավ. ե.
Պատոնի կամուրջ —կառուցվել է 1953  թվականին 50°25′38″ հս․ լ. 30°34′55″ ավ. ե.
Դարնիցկի ճանապարհային-երկաթուղային կամուրջ — կառուցվել է 2011թվականին, գետի աջ ափից ձգվում է ավտոմոբիլային երթուղին, իսկ աջակողմյան երկաթուղային ճանապարհը բացվել է 1911 թվականին.50°24′54″ հս․ լ. 30°35′09″ ավ. ե.
Հարավային կամուրջ — կառուցվել է 1983  թվականին, վերանորոգվել է 1990  թվականին 50°23′42″ հս․ լ. 30°35′14″ ավ. ե.
Հավանայի կամուրջ — կառուցումն սկսվել է 2003 թվականին, շարունակվել է մինչև 2007 թվականը 50°28′09″ հս․ լ. 30°31′08″ ավ. ե.


=== Երկաթուղային ===
Պետրովսկի երկաթուղային կամուրջ — կառուցվել է 1929 թվականին 50°29′01″ հս․ լ. 30°32′50″ ավ. ե.
Դարնիցկի երկաթուղային կամուրջ — կառուցվել է 1949 թվականին 50°24′59″ հս․ լ. 30°35′13″ ավ. ե.
Դարնիցկի ճանապարհային-երկաթուղային կամուրջ — կառուցվել է2010 թվականին50°24′54″ հս․ լ. 30°35′09″ ավ. ե.


== Արտաքին հղումներ ==
Энциклопедический справочник «Киев» / Под ред. А. В. Кудрицкого. — Киев: Главная редакция Украинской Советской Энциклопедии, 1982. — 704 с.
Веб-энциклопедия Киева (ուկր.)
Антоненко К. Краткий справочник-определитель киевских мостов // 486.livejournal.com. — 2009. — 11 марта.
Вишневский В. Киевские мосты Archived 2013-09-07 at the Wayback Machine. // «Крещатик» № 134 (2537). — 2004. — 15 сентября. (ուկր.)
Волконский Н. Л., Дьячкин A. Г. и др. Железнодорожные войска России. Кн. 3. На фронтах Великой Отечественной войны: 1941—1945 / Под ред. Г. И. Когатько. — М.: «Стэха», 2002. — 336 с., ил. — Կաղապար:ISBN с опечаткой.
Кальницкий М. Забытый мост // mik-kiev.livejournal.com. — 2008. — 17 сентября.
Кальницкий М. Мост открывали с шампанским(չաշխատող հղում) // «Газета по-киевски». — 2007. — 21 июня.
Кальницкий М. Парковый мост и Петровская аллея. Рассказ в картинках // mik-kiev.livejournal.com. — 2008. — 17 февраля.
Шулькевич М. М., Дмитренко Т. Д. Киев: Архитектурно-исторический очерк.(չաշխատող հղում) — 6-е изд., перераб. и доп. — Киев: Будівельник, 1982. — 448 с., ил.
Ֆընտըճագ

Ֆընտըճագ, գյուղ Արևմտյան Հայաստանում, Կիլիկիայի Հալեպի նահանգում, Մարաշից մոտ 23 կմ հարավ-արևմուտք, Ֆընտըճագ գետակի զույգ ափերին, անտառապատ լեռների միջև։ Անառիկ դիրքի պատճառով կոչվել է նաև Փոքրիկ Զեյթուն Ֆընտըճագը հիմնել են Հաճնից եկած հայերը, XVIII դ․ 2-րդ կեսին։ Առաջին համաշխարհային պատերազմի նախօրեին ուներ մոտ 3 հզ․ (500 տուն) հայ բնակիչ։ Զբաղվում Էին այգեգործությամբ ու պարտիզպանությամբ (խաղող, նուշ, թուզ, պիստակ, խնձոր և այլն), արհեստներով (որմնադիրություն, կոշկակարություն, դարբնություն, ջուլհակություն, ատաղձագործություն)։
Գյուղում կար երկու եկեղեցի (Ա․ Աստվածածին և բողոքականների) և երեք դպրոց։ Ս․ Աստվածածին եկեղեցուն կից արական երկհարկանի դպրոցում (մոտ 300 աշակերտ) սովորում Էին նաև հարևան հայաբնակ գյուղերի երեխաներ։ 200 աշակերտուհի ուներ օրիորդաց դպրոցը և մոտ 40 երեխաներ կային բողոքականների դպրոցում։ Ֆընտըճագի բնակիչները 1909 թվականին՝ հայկական կոտորածների և 1915 թվականին՝ Մեծ եղեռնի ժամանակ, դիմել են ինքնապաշտպանության։
Գյուղն ավերվել Է, բնակչությունը՝ սրատվել։ Սակավաթիվ փրկվածներն ապաստանել են տարբեր երկրներում։ Հետագայում նրանց մի մասը ներգաղթել է Հայաստան։


== Գրականություն ==
Ֆընտըճագ, Մոնտեվիդեո, 1949։
Նորաշխարհյան Լ․, Զեյթունը 1914-1921 թթ․, Ե․, 1984, Էջ 61-67։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր
Լյուբոմլի շրջան

Լյուբոմլի շրջան (ուկրաիներեն՝ Любомльський район), շրջան Ուկրաինայի Վոլինի մարզում։
Ստեղծվել է 1939 թվականին։ Վարչական կենտրոնը՝ Լյուբոմլ։


== Աշխարհագրություն ==
Շրջանի տարածքի մակերեսը կազմում է 1481 կմ²։


== Բնակչություն ==
2005 թվականի մարդահամարի արդյունքներով շրջանում բնակվում էր 43198 մարդ։ Բնակչության խտությունը կազմում էր 29,17 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Սելյատինո

Սելյատինո (ռուս.՝ Селятино), քաղաքատիպ ավան Ռուսաստանի Մոսկվայի մարզի Նարո-Ֆոմինսկի շրջանի կազմում։
Բնակչությունը 2010 թվականին գրանցված տվյալներով կազմում էր 13543 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ղևոնդ Տայան

Ղևոնդ Տայան (հուլիս 30, 1884, Պարտիզակ, Թուրքիա - 12 սեպտեմբեր 1968, Ղազար, Վենետիկ), հայ երաժշտագետ, Մխիթարյան միաբանության անդամ։
1890 թվականից ուսանել է Վենետիկի Մխիթարյան միաբանությունում, երևան բերել, մասնավորապես, երաժշտական ու երգեցողական ակնառու ունակություններ։ 1911-14 թվականներին Հռոմում ուսումնասիրել է գրիգորյան երգեցողություն և երաժշտական հնագրություն։ Այնուհետև նվիրվել է հայ հոգեոր երաժշտության հետազոտմանը, իտալական և գերմանական հանրագիտարաններում և զանազան միջազգային համաժողովներում այդ նյութի շուրջ հանդես է եկել հոդվածներով ու հաղորդումներով։ Երկար տարիներ զբաղվել է մանկավարժությամբ, 1921-1927 թվականներին՝ «Բազմավեպի» խմբագիր։ 1916-1941 թվականներին եվրոպական նոտագրությամբ գրի է առել և 1952 թվականից սկսած հատոր առ հատոր հրապարակել է շարականների Ղազարում բանավոր հաղորդմամբ պահպանված եղանակները (սկզբնաղբյուր համարվում են Մխիթար Սեբաստացու ավանդած եղանակները, որոնք նա 1891 - 1992 թվականներին սովորել է Էջմիածնում և Հայաստանի այլ վանքերում հրատարակությունն ավարտված չէ)։ Իր գրառած շարակնոցում փորձել է ալտերացիայի ինքնահնար «մոնոզիս» և «տրեզիս» (1/4 և 3/4 տոն բարձրացնող) ու «բեմոլետ» և «բեմոլոն» (1/4 և 3/4 տոն իջեցնող) նշանների օգնությամբ գրավոր դրսևորել հայ մոնոդիկ երաժշտության անհավասարաչափ տեմպերացիան։ Տայանի շարակնոցը, որպես շարականների շուրջ երկուսեկես դար ավանդապահորեն հաղորդված ամբողջական մի տարբերակ, ինքնուրույն արժեք է պահպանում։ Տայանը հեղինակել է նաե «Եղիշեի չորս եղանակները հնագույն գրչագրի մը մեջ» (1911), «Կոմիտաս վարդապետ» (1936) և այլ աշխատություններ, աշխարհիկ և հոգևոր երգեր։
Հակոբ Ա

Հակոբ Ա (հունիսի 19, 1566, Էդինբուրգյան դղյակ, Էդինբուրգ, Midlothian, Շոտլանդիայի թագավորություն - մարտի 27 (ապրիլի 6), 1625, Theobalds House, Broxbourne, Հարթֆորշիր, Անգլիա), Անգլիայի թագավոր 1603 թվականից (1567 թվականից շոտլանդական թագավոր՝ Հակոբ VI անվամբ)։ Ստյուարտների դինաստիայից։ Շոտլանդական թագուհի Մարի Ստյուարտի որդին։ Գահ է բարձրացել Եղիսաբեթ Թյուդորի մահից հետո։ Վարել է բացարձակապետական քաղաքականություն (նրա հայացքներն արտացոլված են «Ազատ միապետությունների ճշմարիտ օրենքը» տրակտատում, 1598)։ Կրոնական անհանդուրժողություն է ցուցաբերել պուրիտանության նկատմամբ, մտցրել նոր հարկեր ու պարտադիր փոխառություններ, անկանոն հրավիրել պառլամենտները։ Մերձեցել է Անգլիայի ծովային և գաղութային առևտրի գլխավոր մրցակից կաթոլիկական Իսպանիայի հետ։ Հակոբ Ա-ի քաղաքականությունն ավելի է սրել հակասությունները զարգացող բուրժուազիայի ու նոր ազնվականության և բացարձակապետության միջև։ Կ. Մարքսը Հակոբ Ա-ի կառավարման ժամանակաշրջանը բնութագրել է որպես 17-րդ դարի Անգլիական բուրժուական հեղափոխության «նախաբան»։


== Ծանոթագրություններ ==
Ժողովածու (3178)

Ժողովածու (3178), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3178 թվի տակ։ Ձեռագիրը գրվել է 1614 թվականին Հովհաննես քահանա գրիչի կողմից Աւրնգանց գիւղում։ Ստացողը եղել է Աստվածատուր աբեղան։ Գրված է թղթի վրա, որը ունի 13.9×9 չափս։ Ձեռագիրը կազմված է 162 թերթից։ Գրված է միասյուն, բոլորգրով։ Ունի կիսախորան, լուսանցազարդ մանրանկարներ։ Կազմը` ստվարաթուղթ։ Հիշատակարաններ գրչի՝ 14ա, 161ա, հետագայի՝ 162բ (1855 թվական), 1բ (19-րդ դար)։


== Բովանդակություն ==
Յակ. Ղրիմեցւոյ Յաղագս ազգականութեան։
Հարցմունք Արձանայ, Աշոտայ և պատասխանիք Եզնկայ։
Ի Կանոնգրոց հայոց։
Խրատք (Անանիա վրդ., Ան. Շիրակացի, Յովհ. Գառնեցի)։


== Ծանոթագրություններ ==
Օձունի պատմության և մշակույթի անշարժ հուշարձանների ցանկ (Լոռու մարզ)

Այս հոդվածը ներկայացնում է Լոռու մարզի Օձուն գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 69 հուշարձան (11 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Ստանի (գյուղ, Վյազեմսկի շրջան)

Ստանի (ռուս.՝ Станы), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Միսս Կորեա

2012 Mlle Corée Washington DC Grand Prix vainqueur de la ceinture Միսս Կորեա (կորեերեն՝ 미스 코리아) ամենամյա ազգային գեղեցկության մրցույթ է, որը  պատասխանատու է Միսս Տիեզերք մրցույթին Կորեայի ներկայացուցչի ընտրության համար։
Այժմ այդ տիտղոսը կրում է Կիմ Յումին։  Նա այդ տիտղոսը նվաճել է  2012 թվականի Հունվարի 6-ին, Սեուլում։


== Պատմություն ==
Միսս Կորեայի առաջին մրցույթը  տեղի է ունեցել  1957 թվականին և կազմակերպել էր կորեական  Хангук Дейли Ньюс-ի թերթի կողմից։ Ամեն տարի, մոտ հիսուն կանայք մրցում են  Սեուլում, Հարավային Կորեայում, և յոթը ընտրվում են ժյուրիի կողմից։ Հաղթողը, ով զբաղեցնում է 1-ին տեղը «Չին» (진), պաշտոնապես դառնում է  Միսս Կորեա և մրցում Միսս Տիեզերք մրցույթում։ Բացի դրանից   1-ին տեղը  նվաճած մասնակիցը գնում է Միսս Ինտեռնեյշնլ, իսկ երկրորդ տեղը զբաղեցրած մասնակիցը՝  միսս Երկիր։ Եվ վերջապես, ընտրվում է չորս «մի» (미)  եզրափակիչ անցած մասնակիցներ։
2011 թվականի Մարտի 16-ին,  Միսս Աշխարհ մրցույթի  նախագահ  Ջուլիա Մորլին հայտարարել է նորաստեղծ  Միսս Աշխարհ Կորեա մրցույթի մասին։ Մինչև 2010 թվականը Միսս Կորեան կընտրեն նաև Միսս Աշխարհի ներկայացուցիչները։ Կանայք, ովքեր ընտրվել են  այս նոր մրցույթի համար, կներկայացնեն  Կորեան Միսս Աշխարհ  2011 -ին։


== Միսս Տիեզերքի ներկայացուցիչներ ==
Կորեան Միսս Տիեզերք մրցույթին առաջնաելույթ է ունեցել 1954 թվականին։


== Ներկայացուցիչները Miss International ==
Կորեան առաջնաելույթ է ունեցել  Miss International մրցույթին 1960 թվականին


== Միսս Երկիր ներկայացուցիչներ ==
Կորեան Միսս Երկիր առաջնաելույթ է ունեցել 2002 թվական։


== Միսս Աշխարհի ներկայացուցիչներ ==
Կորեան առաջնաելույթ է ունեցել Միսս Աշխարհ մրցույթին 1959 թվականին։


== Ծանոթագրություններ ==


== Արտաքին հղումներ ==
Official Miss Korea website Archived 2009-07-13 at the Wayback Machine.
Բադ Լիբենվերդա

Բադ Լիբենվերդա  (գերմ.՝ Bad Liebenwerda), կոմունա Գերմանիայի Բրանդենբուրգ երկրամասում։
Մտնում է Էլբա Էլստեր շրջանի կազմում։ Բնակչությունը կազմում է 9973 մարդ (ըստ 2010 թվականի դեկտեմբերի 31-ի)։ Տարածքը կազմում է 138,41 կմ²։ Պաշտոնական կոդ՝ 09 6 71 024։

		


== Ծանոթագրություններ ==


== Արտաքին հղումներ ==
Պաշտոնական էջ
Singularity (երգ)

«Singularity»-ը հարավկորեական բոյ-բենդի՝ BTS-ի երգ է, որտեղ որպես մենակատար հանդես է գալիս Վին։ Այն թողարկվել է 2018 թվականի մայիսի 6-ին, որպես Love Yourself: Tear ալբոմի մաս։ Այն գրվել է Առ Էմի և Չարլի Ջ․ Փերիի կողմից, վերջինս երգի միակ պրոդյուսերն է։ Երգը երկրորդ անգամ թողարկվել է Love Yourself: Answer ալբոմում ՝ 2018 թվականի օգոստոսի 24-ին։


== Նախապատմություն և թողարկում ==
«Singularity»ի տեսահոլովակը թողարկվել է որպես առաջիկա Love Yourself: Tear ալբոմի թիզեր։ Հոլովակը գրեթե տասնհինգ ժամում հավաքել է տասը միլիոնից ավել դիտում։


== Առաջխաղացում ==
2018 թվականի դեկտեմբերի 29-ին երգն արաջադրվել է 2018 KBS երգի փառատոնում։ 2018 թվականի KBS Daejun-ում Վին ներկայացրել է «Սingularity»-ը։


== Տեսահոլովակ ==
Գոլդբինն ու Սուհյոն Նամը տեսահոլովակի մթնոլորտը բնութագրել են որպես փակ տարածություն, որտեղ Վին շարժվում է լույսի և ստվերի միջև և հետո մտնում ծաղիկներով լցված մութ սենյակ։ Սպիտակ դիմակներով ելույթը, զուսպ խորեոգրաֆիան մեկնաբանում են որպես սիրվելու համար նրա իրական ես-ի քողարկում։ Billboard-ի Թամար Հերման նշել է, որ տեասահոլովակում Վիի կերպարը նման է հունական առասպելի Նարցիսին, որի մահվան պատճառը դարձել է սեփական արտացոլանքի հանդեպ սերը։
Պարզ է դարձել, որ պարը բեմադրել է Կիուան Մադրիդը, որն աշխատել է BTS-ի մի քանի այլ պարերի վրա, ինչպիսիք են «Dope»-ը, «Fire»-ը, «Not Today»-ը և «Blood Sweat & Tears»-ը։ Տեսահոլովակի ռեժիսորն է Lumpens-ի Չուա Յոնսոկ, իսկ օգնականները՝ Լի Վոնջուն, Չոն Մինջին և Պակ Հեջյոնը։ Տեսահոլովակի վրա աշխատել են GDW-ից Նամ Հյունվուն, որպես լուսանկարչության ռեժիսոր, Սոն Հյունսուկը Real Lighting-ից, որպես ղեկավար, Պակ Հեյոն՝ խմբագիր, Պակ Ջինսիլ և Կիմ Բոնան՝ գեղարվեստական ռեժիսոր։


== Կոմպոզիցիա ==
Երաժշտական տեսանկյունից երգը նկարագրվել է հնդկական Rolling Stone-ի կողմից որպես նեո սոուլի ու ջազի նշույլներով R&B։ Burlington County Times-ն այն նկարագրել է որպես «Վիի մեղրե ձայնին հավելող հանգստացնող բիթ», որն «ամեն լսելով ավելի ու ավելի ես հավանում»։
Billbord-ի հետ հարցազրույցում Չարլի Ջ․Փերիին հիշեցնում է, որ երգը սկսվել է որպես պոեմ և շարունակվել այդպես։ Ըստ MTV News-ի, երգում Վին դիմակ է կրում իր զգացմունքները քողարկելու համար, ինքն իրեն հարցնում է՝ «Կորցրել եմ ինքս ինձ թե՞ գտել եմ քեզ»։


== Շնորհակալագրեր ==


== Հիթ-շքերթ ==


== Ծանոթագրություններ ==
88

88 թվական,  նահանջ տարի, ըստ Գրիգորյան օրացույցի սկսում է հինգշաբթի օրը։ Սա մեր թվարկության 88 թվականն է, 
I դարի 88-րդ տարին։


== Դեպքեր ==


== Ծնունդներ ==


== Մահեր ==
Սուրբ Պողոս մատուռ (Նիկոսիա)

Սուրբ Պողոս մատուռ, հայկական մատուռ Նիկոսիայում։


== Պատմություն ==
Սուրբ Պողոս մատուռը կառուցվել է 1892 թվականին և գործել է Նիկոսիայի հին հայկական գերեզմանատանը կից։ Այն նվիրված է բարերար Պողոս Օդադջյանի հիշատակին։ 1963-1964 թվականների դեպքերից հետո մատուռը լքվել է, քանի որ այն հայտնվել է ՄԱԿ-ի բուֆերային գոտում։ 2005 թվականին դրա մի մասը ոչնչացվել է։ 2008 թվականի հունիսին սկսված գերեզմանատան վերականգնողական աշխատանքների շրջանակում 2009 թվականի ապրիլին վերականգնվել է նաև Սուրբ Պողոս մատուռը՝ Վարդգես Մահտեսյանի ջանքերով։ 2010 թվականից սկսած տարին մեկ անգամ մատուռում պատարագ է մատուցվում։ 2010 թվականի մարտին տեղադրվել է հուշատախտակ, որտեղ հիշատակվում են այն 419 անձանց անունները, ովքեր թաղված են գերեզմանատանը։
Մատուռի մուտքի ճակատամասին մարմարե հուշատախտակի վրա կա հայերեն արձանագրություն.


== Ծանոթագրություններ ==


== Արտաքին հղումներ ==
The Armenians of Cyprus (booklet)
The Armenians of Cyprus
Սովիկո

Սովիկո (իտալերեն՝ Sovico)` կոմունա Իտալիայում, գտնվում է Լոմբարդիա մարզում` Մոնցա և Բրիանցա գավառում։
Բնակչությունը 7329 մարդ է (2004 թվականի տվյալներով)։ Բնակչության միջին խտությունը՝ 2255, 07 մարդ/կմ²։ Զբաղեցնում է 3, 25 կմ² տարածք։ Փոստային ինդեքս՝ 20050։ Հեռախոսային կոդը՝ 039։
Սովիկոն սահմանակից է Տրիուջո, Ալբիատե, Մակերիո, Լիսոնե համայնքներին։
Կոմունայի հովանավորներն են սրբեր Սիմոնը և Հուդա Թադեոս առաքյալը։


== Արտաքին հղումներ ==
http://www.comune.sovico.mi.it/ Archived 2006-03-21 at the Wayback Machine.
Ռուդոլֆ Մյոսբաուեր

Ռուդոլֆ Լյուդվիգ Մյոսբաուեր (գերմ.՝ Rudolf Ludwig Mößbauer, հունվարի 31, 1929(1929-01-31)[…], Մյունխեն, Վայմարյան Հանրապետություն - սեպտեմբերի 14, 2011(2011-09-14)[…], Գրյունվալդ, Մյունխեն, Վերին Բավարիա, Բավարիա, Գերմանիա), գերմանացի ֆիզիկոս-փորձարար, Բավարիայի ԳԱ անդամ, Նոբելյան մրցանակի դափնեկիր (1961)։


== Կենսագրություն ==
Ծնվել է Մյունխենում։ Ավարտել է Մյունխենի համալսարանը և Բարձրագույն տեխնոլոգիական դպրոցը։ 1955-1957 թվականներին աշխատել է Մ. Պլանկի անվան ինստիտուտում (Հարդելբերգ), 1958-1960 թվականներին՝ Մյունխենի բարձրագույն տեխնիկական դպրոցում, 1960-1967 թվականներին՝ Կալիֆոռնիայի տեխնոլոգիական ինստիտուտում (1961 թվականից՝ պրոֆեսոր), 1964-1972 թվականներին Մյունխենի տեխնոլոգիական ինստիտուտի պրոֆեսոր, 1972 թվականից՝ Գրենոբլում Մ. Լաուեի ինստիտուտի տնօրեն։
Նրա աշխատանքները նվիրված են սպեկտրադիտմանը, միջուկային ֆիզիկային, պինդ մարմնի ֆիզիկային։ Իր դոկտորական ատենախոսության մեջ, հետազոտելով քվանտային ռեզոնանսային կլանումը և ցրումը, 1958 թվականին հայտնագործել է միջուկային ռեզոնանսի երևույթը՝ առանց միջուկի ետհրման։ Այդ երևույթը ստացել է Մյոսբաուերի երևույթ անվանումը և ներկայումս լայնորեն կիրառվում է գիտության և տեխնիկայի տարբեր բնագավառներում։ Իր անունը կրող երևույթի հայտնագործման համար 1961 թվականին արժանացել է Նոբելյան մրցանակի։
Ընտրվել է աշխարհի բազմաթիվ ակադեմիաների անդամ։ Ստացել է Է. Գրեսսոնի անվան մեդալ։ Արժանացել է Վ. Ռենտգենի անվան մրցանակի (1961)։


== Ծանոթագրություններ ==


== Աղբյուրներ ==
Պավել Ծատուրյան, Նոբելյան մրցանակի դափնեկիրներ. 1901-2000, գիրք Ա, Երևան, «ՎՄՎ-Պրինտ» հրատարակչություն, 2007, էջ 216։
Պյոտր Ստրաուտմանիս

Պյոտր (Պետերիս) Յակուբի Ստրաուստմանիս (լատիշ․՝ Pēteris Strautmanis, ապրիլի 24, 1919(1919-04-24), Basi Parish, Hasenpoth County, Կուրլանդիական գուբերնիա - հունիսի 27, 2007(2007-06-27)), լատիշ խորհրդային պետական և կուսակցական գործիչ, ԽՄԿԿ անդամ (1944)։
Ծնվել է գյուղացու ընտանիքում։ Ավարտել է ԽՄԿԿ ԿԿ-ին կից բարձրագույն կուսակցական դպրոցը (1954 թվականին)։ 1940 թվականին մտել է Լատվիայի կոմունիստական երիտասարդական միության (ԼԿԵՄ) մեջ։ Մասնակցել է Երկրորդ համաշխարհային պատերազմին։ 1944 թվականից կատարել է կուսակցական աշխատանք, 1950-1960 թվականներին եղել է կուսակցության Ապսի շրջկոմի առաջին քարտուղար, Լատվիայի կոմկուսի ԿԿ բաժնի վարիչի տեղակալ, Լատվիական ԽՍՀ սովխոզների նախարար։ 1960-1965 թվականներին՝ Լատվիայի կոմկուսի ԿԿ քարտուղար։ 1965-1974 թվականներին՝ Լատվիական ԽՍՀ նախարարների խորհրդի նախագահի առաջին տեղակալ, 1974-1985 թվականներին՝ Լատվիական ԽՍՀ Գերագույն խորհրդի նախագահության նախագահ, ԽՍՀՄ Գերագույն խորհրդի նախագահության նախագահի տեղակալ։
1976 թվականից ԽՄԿԿ ԿՎՀ-ի անդամ։ Լատվիայի կոմկուսի ԿԿ բյուրոյի անդամ։ ԽՍՀՄ 7-9-րդ գումարումների Գերագույն խորհրդի պատգամավոր։
Պարգևատրվել է «Հոկտեմբերյան հեղափոխության» և այլ շքանշաններով։
Վալդելարկո

Վալդելարկո  (իսպ.՝ Valdelarco), համայնք Իսպանիայում՝ անդալուզական Տոլեդո պրովինցիայի Սիեռա դե Ուելվա շրջանում։ Տարածքը՝ 15 կմ2, բնակչությունը՝ 254 մարդ (2010 տվյալներով)։


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական էջ Archived 2007-08-10 at the Wayback Machine.
Web del ayuntamiento de Valverde Archived 2007-08-10 at the Wayback Machine.
Datos de Valverde
Valverde del Camino, Andévalo y Sierra
Լյուքսեմբուրգյան Աստվածամոր տաճար

Լյուքսեմբուրգյան Աստվածամոր տաճարը (լյուքս.՝ Kathedral Notre-Dame vu Lëtzebuerg, ֆր.՝ Cathédrale Notre-Dame de Luxembourg, գերմ.՝ Kathedrale unserer lieben Frau von Luxemburg) Լյուքսեմբուրգի հարավային հատվածում գտնվող հռոմեական-կաթոլիկ մայր տաճարն է։ Իսկզբանե այն եղել է Հիսուսյանների տաճար՝ կառուցված 1613-1621 թվականներին ճարտարապետ Ժ. Դյու Բլոկի կողմից։


== Պատմություն և տաճարի նկարագրություն ==
Տաճարը վաղ գոթական ճարտարապետության վառ օրինակ է, սակայն այն վերածննդի ճարտարապետությունից շատ տարրեր և զարդարանքներ է պարունակում։ Տաճարը զարդարում են հարուստ խորանները, որոնք պարունակում են մավրիտանական ոճային տարրեր։ 18-րդ դարի վերջում տաճարն ստացավ Աստվածամոր հրաշագործ կերպարը՝ սգավորների մխիթարիչ, ինչն էլ համարվում է քաղաքի և ժողովրդի հովանավորը։ Ներկա ժամանակում այդ կերպարը գտնվում է տաճարի հարավային հատվածում և ուխտագնացության վայր է։ Ամեն տարի Սուրբ Զատիկից հետո հինգերորդ կիրակի օրը այստեղ տոնվում Սուրբ Լյուքսենբուրգյան Կույսի օրը։
Կառուցումից հետո մոտավորապես 50 տարի շարունակ տաճարը կոչվում էր Սուրբ Մարիայի տաճար, իսկ 1870 թվականին Հռոմի Պապ Պիոս IX-ը այն օծեց որպես Աստվածամոր տաճար։
Տաճարում կան բազմաթիվ քանդակներ, Լյուքսեմբուրգի Մեծ հերոսների կրիպտե-գերեզմանններ, որի մուտքը հսկում են երկու բրոնզե առյուծներ, ինչպես նաև Բոհեմիայի թագավորի ու Լյուքեմբուրգյան կոմս Հովհաննես Կույրի դամբարանները։
1935-1939 թվականների ընթացքում տաճարը վերակառուցվեց։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Notre-Dame Cathedral Archived 2011-07-18 at the Wayback Machine. 
Քաղաք Լյուքսեմբուրգ
Բենիլյուքս
Կիմովկա (գյուղ, Բերեզանկայի շրջան)

Կիմովկա (ուկրաիներեն՝ Кімівка), գյուղ Ուկրաինայի Նիկոլաևի մարզի Բերեզանկայի շրջանում։ Հիմնադրվել է 1934 թվականին։
2001 թվականի տվյալներով Կիմովկա գյուղում բնակվում էր 1 033 մարդ։ Բնակավայրը զբաղեցնում է 43594 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Երևան (թերթ, Աթենք)

Անվան այլ կիրառումների համար տե՛ս՝ Երևան (այլ կիրառումներ)«Երևան», Հունաստանում տպագրվող հայկական շաբաթական, ապա եռօրյա թերթ։ Հրատարակվել էր 1944 թվականն, Աթենքում։ Խմբագիր՝ Վ․ Դաքեսյան։ Լուսաբանում էր քաղաքական իրավիճակը Հունաստանում Երրորդ Ռայխի պարտությունից հետո, հրապարակում էր արևելյան թատերաբեմում Խորհրդային Միության տարած հաղթանակին վերաբերող նյութեր։ 
Տպագրել է հոդվածներ հունահայ գաղութում ազգային-գրական գործը վերակազմակերպելու, Խորհրդային Հայաստանի հետ կապը ամրապնդելու վերաբերյալ։ Լայն տեղ էր հատկացնում գեղարվեստական ստեղծագործություններին, բարձրացրել դպրոցական-մանկավարժական հարցեր։


== Տես նաև ==
Երևան (շաբաթաթերթ)
Սկատոլ

Սկատոլ (3-մեթիլինդոլ), անգույն, գարշահոտ բյուրեղներ։ Հալման ջերմաստիճանը՝ 95 °C, եռմանը՝ 265 °C։ Լուծվում է օրգանական լուծիչներում։ Չափազանց նոսր լուծույթներն ունեն ծաղկի հաճելի հոտ։ Փոքր քանակներով պարունակվում է ածխաձյութում, քարածխում։ Օրգանիզմում առաջանում է տրիպոտոֆանից՝ հաստ աղիքում գտնվող և նեխում առաջացնող բակտերիաների ազդեցությամբ։


== Ծանոթագրություններ ==
Կուտի (այլ կիրառումներ)

Կուտի, կարող է վերաբերել՝

Կուտի - գյուղ Ուկրաինայի Վոլինի մարզի Լոկաչինի շրջանում
Կուտի - գյուղ Ռուսաստանի Լենինգրադի մարզի Վոլխովսկի շրջանի կազմում
Ծովակալ Իսակովի պողոտա (Երևան)

Ծովակալ Իսակովի պողոտա, պողոտա Երևանի Կենտրոն և Մալաթիա-Սեբաստիա համայնքներում։ Անվանվել է ի պատիվ Խորհրդային Միության նավատորմի ծովակալ Հովհաննես Իսակովի։


== Տվյալներ ==
Սկսվում է Հաղթանակի կամուրջի և Աթենքի փողոցի խաչմերուկից և ձգվում դեպի Արգավանդ գյուղ։


== Հուշարձաններ, նշանակալի օբյեկտներ ==
Հովհաննես Իսակովի հուշարձան (Երևան)
Վաղարշ Վաղարշյանի հուշարձան (Երևան)
Վահագն Վիշապաքաղի հուշարձան (Երևան, Էջմիածնի խճուղի)
Հուշարձան` Հայաստանում Խորհրդային կարգերի հաստատման 30-ամյակին
Երևանի կենտրոնական ավտոկայարան
Երևանի հեծանվահրապարակ
Տոյոտա-Երևան գրասենյակ
Վաղարշ Վաղարշյանի անվան № 80 հիմնական դպրոց
ՀՀ Ոստիկանության ակադեմիա


== Հատվող փողոցներ ==
Վերֆելի փողոց
Թաիրովի փողոց
Բուդապեշտի փողոց
Ամերիկյան փողոց
Մոնթե Մելքոնյան փողոց
Էջմիածնի հին խճուղի
Սեբաստիայի փողոց
Առնո Բաբաջանյան փողոց


== Պատկերասրահ ==

		
		
		
		
		


== Տես նաև ==
Երևանի փողոցների ցանկ
Երևանի վարչական բաժանում


== Ծանոթագրություններ ==


== Աղբյուրներ ==
Երևան քաղաքի հասցեների տեղեկատու, Երևան, 1983, էջեր 369-506, Երևան քաղաքի փողոցների անվանումները
Երևան քաղաքի քաղաքային նշանակության փողոցների ցանկ
Սերգեյ Ավագյան,  Երևանի փողոցները, Երևան, «ՎՄՎ-ՊՐԻՆՏ», 2010 — 272 էջ։
Օրգազմ

Օրգազմ, հեշտանք (հունարեն ὀργασμός օրգասմոս «գրգիռ, ուռած» բառից, նաև՝ սեռական կլիմաքս), սեռական ռեակցիայի ցիկլի ընթացքում կուտակված սեռական գրգռվածության հանկարծակի արտահոսք, որը բերում է կոնքի շրջանում սեռական հաճույքով բնութագրվող ռիթմիկ մկանային կծկումների։ Օրգազմը վերահսկվում է տղամարդկանց և կանանց վեգետատիվ նյարդային համակարգի կողմից։ Այն հաճախ բնութագրվում է նաև այլ ոչ կամային գործողություններով, այդ թվում՝ մարմնի տարբեր հատվածներում մկանային ջղաձգություն, ընդհանուր էյֆորիայի զգացում, հաճախ՝ մարմնի տարբեր շարժումներ և ձայներ։ Օրգազմին հաջորդում է ռելաքսացիան, որը պայմանավորված է օքսիտոցին և պրոլակտին հորմոնների, ինչպես նաև էնդորֆինների ներզատմամբ։
Մարդու օրգանիզմում օրգազմը սովորաբար վրա է հասնում տղամարդու մոտ՝ առնանդամի (սովորաբար սերմաժայթքմամբ ուղեկցվող), կանանց մոտ՝ ծլիկի կամ հեշտոցի ֆիզիկական գրգռման արդյունքում։ Սեռական գրգռում կարող է առաջանալ ինքնաբավարարման կամ սեռական հարաբերության ժամանակ։


== Առողջության վրա ազդեցություն ==
Օրգազմը հանգեցնում է նրան, որ մարդը սպառում է ընդամենը երկու կամ երեք կիլոկալարիա, սակայն դրան նախորդող գործունեության ընթացքում նա հաճախ տասնյակ անգամ ավելի շատ է սպառում։ 
Օրգազմը շատ տղամարդկանց քնկոտ է դարձնում և կարող է օգնել նրանց քնել։ Այս կապը ակնհայտորեն չի երևում կանանց մոտ, սակայն շատ կանայք հարցումների ժամանակ ասել են, որ իրենք ձեռնաշարժությամբ են զբաղվում ավելի լավ քնելու համար։ Օրգազմը ժամանակավորապես բարձրացնում է կնոջ ցավի շեմը, քան սեռական խթանման այլ տեսակները։ Տղամարդկանց մոտ այս հարցը չի ուսումնասիրվել, սակայն շատ տղամարդիկ ասում են, որ ցավ չեն զգում օրգազմի պահին։ 
Օրգազմի ժամանակ արտազատվող օքսիտոցինը կարող է թուլացնել սթրեսը։
Ըստ ուսումնասիրությունների՝ օրգազմի ժամանակ նոպայից տղամարդու մահվան վտանգը նկատելիորեն չի աճում։
Երբեմն, թեև հազվադեպ, օրգազմի ընթացքում գլխացավերը կարող են սեռական հարաբերության ժամանակ գլխապտույտ առաջացնել։ Օրգազմիկ գլխապտույտի ճշգրիտ պատճառը պարզ չէ, սակայն մասնագետները կարծում են, որ դա կարող է պայմանավորված լինել սրտի հաճախության և արյան ճնշման բարձրացմամբ։
Որոշ տղամարդիկ և կանայք օրգազմից հետո տառապում են գլխացավերից։ Ոմանք հայտնել են նաև օրգազմի ժամանակ հանկարծակի, բայց երբեմն երկարատև, ուժեղ գլխացավերի, ինչպես նաև դեմքի հանկարծակի սուր ցավերի մասին։ Ենթադրվում է, որ նման գլխացավերը կապված են արյան ճնշման ժամանակավոր բարձրացման, մկանային սպազմի կամ ուղեղի թաղանթների արյունատար անոթների լայնացման հետ։ Խնդիրը մեղմում են հատկապես տրիպտանները։


== Աղբյուրներ ==


== Արտաքին հղումներ ==
Ոչ բոլոր կանայք են օրգազմ զգում․ ինչո՞ւ
9 փաստ կնոջ օրգազմի մասին
(1773) Ռումպելշտիլզ

(1773) Ռումպելշտիլզ (անգլ.՝ Rumpelstilz), աստերոիդ աստերոիդների հիմնական գոտում։ Հայտնաբերվել է 1968 թվականի ապրիլի 17-ին Պաուլ Վիլդի կողմից Ցիմերվալդում։
Միջին հեռավորությունը Արեգակից կազմում է 2,438031 ա. մ., առավելագույնը մոտենում է 2,1303 ա. մ. հեռավորության վրա և հեռանում 2,7458 ա. մ.։ Արեգակի շուրջ մեկ ամբողջական պտույտ է կատարում 1390,46 երկրային օրվա ընթացքում, իր ուղեծրով շարժվելով միջինում 0,258908 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,4° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1773) Ռումպելշտիլզ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բողոքի ցույցեր Հարավային Կորեայում (2016)

Բողոքի ցույցեր Հարավային Կորեայում (հանգըլ՝ 박근혜 대통령 퇴진 운동), բողոքի ցույցներ ընդդեմ Կորեայի Հանրապետության նախագահ Փակ Կըն Հյեին, որոնք սկսվել են 2016 թվականի հոկտեմբերից նոյեմբեր ամիսներին և ընթանում են մինչ օրս։


== Պատմություն ==
Բողոքի ակցիաները Կորեայի Հանրապետությունում սկսել են 2016 թվականի հոկտեմբերի 26-ին, այն բանից հետո, երբ Փակ Կըն Հյեի մտերիմ ընկերուհին՝ Չհվե Սուն Սիլը սկսեց միջամտել երկրի կառավարմանն ու ներքին գործերին։
Ցույցերի ընթացքում Հարավային Կորեայի մի շարք ցուցարարներ դատապարվելով Փակ Կըն Հյեի ոչ տրամաբանական քայլը սկսեցին պարտադրել նախագահին, որպեսզի նա հրաժարական տա և լքի երկրի կառավարությունը։
2016 թվականի հոկտեմբեր ամսվա վերջին Հարավային Կորեայում հեռարձակվող «JTBC» կաբելային հեռուստատեսությունը հայտնաբերել է մոտ 200 գաղտնի փաստաթղթեր` 2012-2014 թվականների երկրի ներքին և արտաքին գործերի վերաբերյալ, որոնց շարքում է եղել նաև գործող նախագահի մի շարք ելույթները։
Ցուցարարները մեղադրում էին նախագահին խարդախության և լիազորությունների չարաշահման համար։ Տարբեր օրերին ցուցարարների թիվը հասել է մինչև 100 հազար մարդ։
Սեուլում տեղի ունեցող իրավիճակը կառավարությունը վերահսկում էր երկրի ներքին ուժերի՝ ոստիկանության միջոցով։ Փակ Կըն Հյեի հրամանով Սեուլում նախագահի նստավայրին սպառնացող ակցիայի մասնակիցներին վերահսկել են շուրջ 10 հազար ոստիկաններ։ Բացի այդ, իշխանությունները փորձել են կազմակերպել հանրաքվեներ՝ ի պաշտպանություն նախագահի։


== Տե՛ս նաև ==
Փակ Կըն Հյե


== Ծանոթագրություններ ==
Գրիգոր Կարապետյան (այլ կիրառումներ)

Գրիգոր Կարապետյան անունը կարող է վերաբերել հետևյալ անձանց.

Գրիգոր Կարապետյան (1917-1988), Փառքի երեք աստիճանի շքանշանների ասպետ
Գրիգոր Կարապետյան (նկարիչ) (1908- ?), հայ նկարիչ։
Գրիգոր Կարապետյան (ճարտարագետ) (1933), արտադրության կազմակերպիչ, ճարտարագետ-կիբեռնետիկ։ ՀԽՍՀ վաստակավոր ճարտարագետ։
Մուկեշ

Մուկեշ (հինդի` मुकेश, ամբողջ անունը` Մուկեշ Չանդ Մատհուր, հուլիսի 22, 1923(1923-07-22), Նյու Դելի, Բրիտանական կայսրություն - օգոստոսի 27, 1976(1976-08-27), Դետրոյթ, Միչիգան, ԱՄՆ), հնդիկ երգիչ, Մոհամեդ Ռաֆիի, Մաննա Դեյի և Կիշոր Կումարի հետ միասին համարվում է հնդկական կինոյի արտակադրային երգի «ոսկե ձայներից» մեկը։ Հիմնականում հայտնի է որպես «Ռաջ Կապուրի ձայն»։


== Կենսագրություն ==
Մուկեշը ծնվել է Դելիում և ընտանիքի տասը երեխաներից վեցերորդն էր։ Երաժշտությամբ հետաքրքրվել է պատանի հասակում, երբ հարևան սենյակից լսում էր իր քրոջը դասավանդող երաժշտության ուսուցչի ձայնը։ Դպրոցն ավարտելուց հետո շուրջ յոթ ամիս աշխատել է Դելիում գործող հասարակական աշխատանքների կազմակերպությունում ` շարունակելով հոր գործը։ Միաժամանակ իր ուժերը փորձել է երգի և ձայնագրությունների ասպարեզում։ Իր քրոջ հարսանիքին երգելիս, նրան նկատել է մասնագիտությամբ դերասան` հեռավոր ազգականներից մեկը, ով նրան իր հետ տարել է Բոմբեյ և կազմակերպել վոկալի ուսուցումը։ Այդ ժամանակ էլ կայացել է Մուկեշի կինոդեբյուտը «Nirdosh» (1941 թ.) ֆիլմում ` որպես երգիչ և դերասան։ Որպես արտակադրային երգիչ նա հանդես է եկել ավելի ուշ` 1945 թվականին նկարահանված «Pehli Nazar» ֆիլմում։ 1974 թվականին Մուկեշի բազմաթիվ պարգևներին ավելացավ նաև Filmfare Awards մրցանակը։


== Անձնական կյանքը ==
1946 թվականին Մուկեշն ամուսնացել է գուջարաթյան միլիոնատեր բրահմանի դստեր հետ։ Քանի որ նա պատկանում էր ցածր կաստայի, չուներ սեփական տուն և մշտական եկամուտ, այդ իսկ պատճառով հարսնացուի հետ ստիպված է եղել ընտանիքից դիմել փախուստի։ Շատերը նրանց կանխագուշակում էին դժբախտ կյանք և ամուսնալուծություն։ Սակայն Մուկեշն իր կնոջ հետ ապրեց տասնամյակներ և 1976 թվականին նշեց ամուսնության 30-ամյակը։ Նրանց ընտանիքում ծնվել են հինգ երեխա (երկուսն ընտրել են հոր մասնագիտությունը՝ արտակադրային երգիչներ)։ Մուկեշի թոռը դերասան Նիլ Նիտին Մուկեշն է։
1970-ական թվականների սկզբին Մուկեշի մոտ ի հայտ եկան առողջական խնդիրներ։ 1976 թվականի օգոստոսի 27-ին նա մահացավ սրտի նոպայից՝ ԱՄՆ-ի Դետրոյտ քաղաքում, ուր մեկնել էր համերգներ տալու։ Իր ողջ ստեղծագործական կյանքում նա ձայնագրել էր մոտ 1200 երգ։ Երգերից շատերը, որոնք չէին հնչել նրա կենդանության օրոք, հնչում էին նրա մահվանից հետո նկարահանված շատ ֆիլմերում։ Մուկեշի ձայնով երգում էին Ռաջ Կապուրի կերտած կերպարները՝ «Թափառաշրջիկը», «Պարոն 420», «Սանգամ», «Իմ անունը ծաղրածու է» և այլ ֆիլմերում։


== Ծանոթագրություններ ==
Տաղարան (2436)

Տաղարան (2346), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2346 թվի տակ։ Ձեռագիրը գրվել է 1755 թվականին Մակար գրիչի կողմից Արզրումում։ Ստացողը եղել է Հովակիմ տիրացուն։ Գրված է թղթի վրա, որը ունի 10,5X7,5 չափս։ Ձեռագիրը կազմված է 145 թերթից։ Գրված է միասյուն, նոտրգրով։ Ունի տերունական և կիսախորան մանրանկարներ։ Կազմը` կաշվեպատ տախտակ։ Հիշատակարաններ՝ 141ա, ստացողի՝ 89ա, Հետագայի 143բ (1769 թվական), 140ա (1800 թվական), կնիք՝ 143բ (Մանուկ)։


== Բովանդակություն ==
Տաղք (Մովսէս, Աւետիք, Գրիգոր, Մարտիրոս, Յակոբ, Ղազար, Նաղաշ Յովնաթան, Յարութիւն վրդ․, Պաղտասար Դպիր, Յովհաննէս, Սահակ, Անդրէաս, Օքսուղ, Տէրտէր, Սուքիա, Պետրոս, Եղիազար)։


== Ծանոթագրություններ ==
Հյուսիսային բևեռ (այլ կիրառումներ)

Հյուսիսային բևեռ, կարող է վերաբերել՝

Հյուսիսային բևեռ - այն կետը, որտեղ Երկրի պտտման առանցքը հատում է նրա մակերևույթը Հյուսիսային կիսագնդում
Հյուսիսային բևեռ - դրեյֆող գիտահետազոտական կայան
Նիժնետագիրովո

Նիժնետագիրովո (ռուս.՝ Нижнетагирово, բաշկիրերեն՝ Түбәнге Таһир), գյուղ Ռուսաստանի Բաշկորտոստան հանրապետության Բայմակսկի շրջանի կազմում։
Բնակչությունը 2009 թվականին գրանցված տվյալներով կազմում էր 550 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(2584) Էուրքմենիա

(2584) Էուրքմենիա (անգլ.՝ Turkmenia), աստերոիդ աստերոիդների հիմնական գոտում։ Հայտնաբերվել է 1979 թվականի մարտի 23-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,227865 ա. մ., առավելագույնը մոտենում է 2,0801 ա. մ. հեռավորության վրա և հեռանում 2,3756 ա. մ.։ Արեգակի շուրջ մեկ ամբողջական պտույտ է կատարում 1214,6 երկրային օրվա ընթացքում, իր ուղեծրով շարժվելով միջինում 0,296395 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,44° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2584) Էուրքմենիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կամպինասի գավառ

Կամպինասի (պորտ.՝ Microrregião de Campinas), գավառ Բրազիլիայում, մտնում է Սան Պաուլու նահանգի մեջ։ Մտնում է Կամպինաս մարզի մեջ։ Բնակչությունը կազմում է 2 530 029 մարդ 2005 թվականի տվյալով։ Զբաղեցված տարածքը 3082,952  կմ²։ Բնակչության խտությունը 820,7  մարդ/կմ²։


== Վիճակագրություն ==
Համախառն ներքին արտադրանքը կազմել է 43 300 069 334,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 18 275,69 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,832։


== Գավառի կազմ ==
Գավառի կազմի մեջ են մտնում հետևյալ համայնքները.

Ամերիկանա
Կամպինաս
Սումարե
Յուրի Ռեշետով

Յուրի Ռեշետով (ռուս.՝ Юрий Александрович Решетов, հունվարի 10, 1935(1935-01-10), Նիժնի Նովգորոդ, ՌԽՖՍՀ, ԽՍՀՄ - մայիսի 6, 2003(2003-05-06)), խորհրդային և ռուս դիվանագետ։


== Կենսագրություն ==
1959 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանի իրավաբանական ֆակուլտետը և 1971 թվականին ԽՍՀՄ արտաքին գործերի նախարարության բարձրագույն դիվանագիտական դպրոցը։ Փիլիսոփայական գիտությունների թեկնածու (1972), իրավաբանական գիտությունների դոկտոր (1984)։
1959 թվականից զբաղվում է դիվանագիտական գործունեությամբ։

1975-1980 թվականներին՝ Ժնևում ՄԱԿ-ի քարտուղարության Մարդու իրավունքների դեպարտամենտի փոքրամասնությունների խտրականության կանխարգելման և պաշտպանության բաժանմունքի պետ, խտրականության կանխարգելման և փոքրամասնությունների պաշտպանության ենթահանձնաժողովի քարտուղար։
1980-1986 թվականներին՝ ԽՍՀՄ Գիտությունների Ակադեմիայի Պետության և իրավունքի ինստիտուտի ավագ գիտական աշխատող։
1986-1988 թվականներին՝ ԽՍՀՄ արտաքին գործերի նախարարության հումանիտար և մշակութային կապերի վարչության բաժնի վարիչ, փորձագետ, բաժնի վարիչի տեղակալ, պետի տեղակալ։
1988-1989 թվականներին՝ ԽՍՀՄ արտաքին գործերի նախարարության միջազգային հումանիտար համագործակցության և մարդու իրավունքների վարչության բաժնի վարիչ, պետի տեղակալ։
1989-1992 թվականներին՝ ԽՍՀՄ արտաքին գործերի նախարարության միջազգային հումանիտար համագործակցության և մարդու իրավունքների վարչության պետ։
1992 թվականի մարտի 18-ից մինչև 1998 թվականի ապրիլի 2-ն Իսլանդիայում եղել է Ռուսաստանի Դաշնության արտակարգ և լիազոր դեսպան
1998 թվականից Ռուսաստանի Դաշնության արտաքին գործերի նախարարության Մոսկվայի Լոմոնոսովի անվան պետական համալսարանի իրավաբանական ֆակուլտետում զբաղվել է մանկավարժությամբ։


== Անձնական կյանք ==
Ամուսնացած է եղել, ունեցել մեկ որդի և մեկ դուստր։


== Դիվանագիտական աստիճան ==
Արտակարգ և լիազոր դեսպան (1991 թվականի փետրվարի 15)


== Հրապարակումներ ==
«О международно-правовой ответственности за нарушение прав человека» (М., 1979).
«Борьба с международными преступлениями против мира и безопасности» (М., 1983).
Главы в «Курсе международного права» (2-е изд.).
Главы в советско-американской монографии «Нюрнбергский процесс и международное право» (Дордрехт, 1990) (в соавторстве).
Юрий Решетов, Красное и белое. М., издательство АО "Книга и бизнес" 1998, ISBN 5-212-00830-1
Главы в учебнике «Международное право» (М., 2000).


== Ծանոթագրություններ ==


== Գրականություն ==
Кто есть кто в России и в ближнем зарубежье: Справочник. - М: Издательский дом «Новое время», «Всё для Вас», 1993. - С. 548. - ISBN 5-86564-033-X


== Արտաքին հղումներ ==
Биография на az-libr.ru
Սոլգուտովո

Սոլգուտովո (ուկրաիներեն՝ Солгутове), գյուղ Ուկրաինայի Կիրովոգրադի մարզի Գայվորոնի շրջանում։
2001 թվականի տվյալներով Սոլգուտովո գյուղում բնակվում էր 1 510 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կուկուևկա (գյուղ, Խիսլավիչսկի շրջան)

Կուկուևկա (ռուս.՝ Кукуевка), գյուղ Ռուսաստանի Սմոլենսկի մարզի Խիսլավիչսկի շրջանի կազմում։
Բնակչությունը 2007 թվականին գրանցված տվյալներով կազմում էր 28 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պանկետալ

Պանկետալ (գերմ. Panketal)՝ կոմունա Գերմանիայում, գտնվում է Բրանդենբուրգում։
Մտնում է Բարնիմ համայնքի կազմի մեջ։ Բնակչությունը 19 132 մարդ է (2010 թվականի դեկտեմբերի 31-ի տվյալներով)։ Զբաղեցնում է 25,82 կմ² տարածք։ Պաշտոնական կոդը՝ 12 0 60 181։
Կոմունան ստորաբաժանվում է 2 գյուղական համայնքի։


== Ծանոթագրություններ ==


== Արտաքին հղումներ ==
Պաշտոնական կայք
Վերխնի Իսխոյ

Վերխնի Իսխոյ (ռուս.՝ Верхний Исхой), գյուղ Ռուսաստանի Չեչենական հանրապետության Իտում-Կալինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Երբեք մի ասա «երբեք»

«Երբեք մի ասա «երբեք»» (անգլ.՝ Never Say Never Again), ռեժիսոր Իրվին Կերշների նկարահանած երրորդ ոչ պաշտոնական կինոֆիլմը Ջեյմս Բոնդի մասին։ Յան Ֆլեմինգի «Գնդաձև կայծակ» օպերացիան գրքի երկրորդ էկրանավորումն է (առաջինը 1965 թվականին է եղել)։ Շոն Քոններիի գլխավոր դերակատարմամբ Բոնդի մասին նկարահանված վերջին ֆիլմն է (որը նկարահանվել է Բոնդի մասին առաջին էկրանավորումներում)։ 
Գլխավոր դերերը մարմնավորում են Շոն Քոններին, Կլաուս Մարիա Բրանդաուերը, Մաքս ֆոն Սյուդովը, Բարբարա Կարերան, Քիմ Բեսինջերը, Բերնի Կեյսին, Ալեկ ՄակԿոուենը, Էդվարդ Ֆոքսը, Պամելա Սեյլեմը, Ռոուեն Ատկինսոնը։


== Սյուժե ==
Գործակալ 007-ը լրտեսական զենքերի հավաքածուն օգտագործելով երկրի երեսից սրբում է Նորին Մեծության թշնամիներին։ Բայց երբ մի անգամ գեղեցիկ պատանդուհին դանակը խրում է Բոնդի կողը, մեծ լրտեսի տնօրենը որոշում է, որ ժամանակն է իր լավագույն գործակալին զբաղվել սեփական մահացու մասնագիտությունը հղկելով։ Եվ ահա Ջեյմս Բոնդն ուղևորվում է առողջարան, բայց նա այնքան էլ հանգիստ չի լինի և մեր երակայությանը կզարմացնի իր հնարքներով։


== Դերերում ==


== Տես նաև ==
«Առաքելությունն անիրագործելի է»
«Առաքելությունն անիրագործելի է 2»
«Առաքելությունն անիրագործելի է 3»
«Առաքելությունն անիրագործելի է. Ֆանտոմ պրոտակոլը»
«Օրվա ասպետը


== Ծանոթագրություններ ==


== Արտաքին հղումներ ==
Երբեք մի ասա «երբեք»(անգլ.) ֆիլմը Internet Movie Database կայքում
Ֆենեստրելլե

Ֆենեստրելլե (իտալերեն՝ Fenestrelle), կոմունա Իտալիայի Պիեմոնտ մարզի Թուրին գավառում։
Բնակչությունը՝ 615 մարդ (2008 թվականի տվյալներով)։ Բնակչության խտությունը՝ 13 մարդ/կմ²։ Տարածքը՝ 49 կմ²։ Փոստային ինդեքսը՝ 10060։ 
Հեռախոսային կոդը՝ 0121։
Բնակավայրի հովանավորն է սուրբ Լյուդովիկոս 9-րդը։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Պաշտոնական կայք՝ http://www.comune.fenestrelle.to.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Նիկիտա (քաղաքատիպ ավան, Ուկրաինա)

Անվան այլ կիրառումների համար տե՛ս՝ Նիկիտա (այլ կիրառումներ)Նիկիտա (ուկրաիներեն՝ Нікіта, Ղրիմի թաթարերեն՝ Nikita), քաղաքատիպ ավան Ուկրաինայի Ղրիմի Ինքնավար Հանրապետության Յալթայի քաղաքային խորհուրդում։ Բնակավայրը նախկինում նաև անվանվել է Բոտանիչեսկոե։
2012 թվականի տվյալներով Նիկիտա քաղաքատիպ ավանում բնակվում էր 2 465 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Շենգա

Շենգա (ռուս.՝ Шеньга), գետ Ռուսաստանում, հոսում Արխանգելսկի մարզում։ Գետաբերանը տեղակայված է Մեխրենգա գետի ձախ ափին 16 կմ հեռավորության վրա։ Գետի երկարությունը 20 մ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020300412103000033904
Հիդրոլոգիական ուսումնասիրությունների կոդը - 103003390
Ավազանի կոդը - 03.02.03.004
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.